Ma ei hakka siin esinema väitega (kuigi tahaks   ), et kõnesolev ilus roheline kevadine supp võiks meeldida ka neile, kes avokaadot või rukolat ei armasta. Tõenäoliselt mitte. Ma tean inimesi, kelle meelest on rukolal diiselkütuse maitse… Aga neile, kellele ükski koostisosa vastuvõetamatu ei ole, peaks tulemus küll sümpatiseerima. Mulle meeldis igatahes väga-väga-väga   - külm, sametine, aromaatne. Ja toitev - esimese reaktsioonina  tekkis küll soov teine sama suur portsjon veel kohe ära süüa, aga mõne hetke pärast ilmnes, et väga hea mõte see just poleks olnud. Ma olen enam kui kindel, et see supp läheb (mitmekordsele) kordamisele. Retsept kohandatud raamatust "Maru maitsev maailm".